26. schôdza NR SR - 9.deň - B. popoludní
Dátum: 2018-02-14
Poslanec: Schlosár, Rastislav (ĽS Naše Slovensko)
Druh vystúpenia: Vystúpenie v rozprave

92. Vážené panie poslankyne, páni poslanci, je nepochybné, vieme to my, vie to aj slovenská verejnosť a viete to aj vy všetci, hoci to niektorí z vás neradi verejne priznávajú, že príchod a zdržiavanie sa akýchkoľvek nelegálnych migrantov na Slovensku je pre náš štát a pre našu spoločnosť, no predovšetkým pre našich občanov obrovskou hrozbou a nebezpečenstvom. Iba skutočný blázon so samovražednými sklonmi alebo zaplatený zradca slúžiaci cudzím záujmom môže imigrantov vítať a hlásať, že ich prítomnosť na Slovensku nás môže nejakým spôsobom obohatiť. Ak nás niečím imigranti z Ázie či Afriky skutočne obohatia, ak nás toľko obmieľaný multikulturalizmus ako ideológia niečím obohatí, tak to bude len enormná kriminalita, terorizmus, nezamestnanosť našich vlastných ľudí, likvidácia tradičných národných a kresťanských hodnôt a naše identity a kopec ďalších a ďalších problémov, ktorým budeme musieť čeliť, a to nie len naša jedna generácia, ale ešte niekoľko ďalších generácii po nás, ak ešte vôbec nejaké generácie po nás prídu pri takomto prístupe. No, páni poslanci, o tejto obrovskej hrozbe nestačí len vedieť, nestačí o nej len hovoriť, tak ako to robí táto vláda, ale musíme ju predovšetkým riešiť, a to radikálne, ale primerane tomu, o čo všetko tu hráme. A my tu hráme v konečnom dôsledku o prežitie národa. Ba čo viac, o prežitie celej európskej civilizácie. Hráme o to, aby naše deti a vnuci boli slobodnými ľuďmi a nie otrokmi bez vlastnej identity slúžiaci nejakým cudzincom. Hráme skutočne o všetko, a tak sa musíme k riešeniu tohto problému aj postaviť. Uvedomte si, že v histórii bolo nespočetne veľké množstvo veľkých a mocných ríš a národov, ktoré svojou veľkosťou a silou ani zďaleka sa nemohli porovnávať s dnešným Slovenskom a Slovákmi. A kde sú teraz tieto ríše a veľké národy? Zanikli, boli fyzicky zničené alebo asimilované práve pod náporom cudzincov. A títo cudzinci neprichádzali vždy len vo forme nejakých útokov počas otvorených vojen. Títo cudzinci prichádzali častokrát aj ticho, nenásilne, veľakrát aj na pozvanie samotných štátov, ktoré potom postupne obsadili a ovládli. Stačilo, že mali väčšiu vôľu k životu ako domáce obyvateľstvo, stačilo, že ich svojou pôrodnosťou a počtom postupne prečíslili. Páni poslanci, neurobme tú istú chybu! Poučme sa z histórie a nedovoľme ju zopakovať, lebo inak zahynie Slovensko a my všetci budeme len jednou veľmi malou kapitolou v dejinách a možno sa na nás zabudne úplne. Uvedomte si, že je len na nás a na našej zodpovednosti, čo spravíme. Nás raz budú naši potomkovia súdiť a pýtať sa, čo sme pre ich prežitie a slušný život urobili, a verte mi, že nám rozhodne nepoďakujú, keď budú raz zažívať to, čo dnes zažívajú obete imigrantov na západe, a je pritom jedno, koľko cudzincov, koľko migrantov dnes ilegálne prekračuje hranice. Je jedno koľko z nich cez naše územie len prechádza, koľko z nich tu aj zostáva, pretože aj jeden ilegálny imigrant je viac než dosť. Veď tie najhoršie zločiny, ktorých sa títo migranti dopúšťajú, sú častokrát dielom jednotlivcov a veľakrát takých, čo sa tvária ako obete vojenského konfliktu vo svojej krajine, takých, ktorí navonok vyzerajú ako mierumilovní utečenci. No časom sa z nich stávajú tí najhorší zločinci. O tom by mohli rozprávať najmä rôzne naivné pracovníčky z mimovládok na pomoc azylantom, ak by, samozrejme, prežili vyčíňanie tých, ktorým chceli pomáhať. Niektorí z vás, páni z vládnej koalície, môžete namietať, že vy tu predsa imigrantov nechcete, že vy robíte všetko preto, aby tu u nás neboli. Lenže, páni, to, čo robíte vy, to je len jedna veľká pokrytecká hra, jedna veľká podvodná hra na ochrancov Slovenska, ktorými ste nikdy neboli a ani nikdy nebudete. Na to, aby ste mohli skutočne chrániť Slovensko, museli by ste sa v prvom rade vzdať vašich ilúzií o Európskej únie. Museli by ste pochopiť, že dokiaľ budeme členským štátom Európskej únie, dovtedy budeme vždy len poslušnými sluhami Bruselu a museli by ste sa vzdať aj vašej dvojtvárnej politiky, ktorou chcete ľuďom zalepiť oči. Vy, páni, totiž iné hovoríte v Bruseli a iné hovoríte doma. Kým tu doma sa tvárite ako ochrancovia národa pred povinnými kvótami na prijímanie migrantov, v Štrasburgu vaši poslanci hlasujú práve za tieto kvóty. Napokon nie je lepší dôkaz toho, že vy v skutočnosti prerozdeľovanie imigrantov podporujete, ako to, že Slovenská republika na rozdiel od Česka, Poľska a Maďarska nebola zažalovaná na Európskom súdnom dvore za neplnenie svojich záväzkov v tejto oblasti. Povedzte mi vysvetlenie, povedzte mi, čo všetko ste sľúbili v Bruseli a do čoho všetkého ste Slovensko namočil za cenu toho, že nám dá Európska únia pokoj a nezažaluje nás. My na rozdiel od vás máme jasnú predstavu o tom, ako by malo Slovensko vyzerať, a predovšetkým máme jasnú predstavu o tom, ako treba zachádzať s tými cudzincami, ktorí nerešpektujú naše zákony, naše hranice a náš štát. Pre takýchto cudzincov tu na Slovensku jednoducho nebude miesta. Takíto cudzinci doslova votrelci si budú môcť vybrať, či sa nám oblúkom vyhnú, alebo budú riskovať, že ich posadíme do väzenia a po odpykaní trestu bezodkladne vyhostíme, a práve o tomto je náš zákon. Ak máme byť skutočne štátom a nielen nejakou závislou kolóniou, tak musíme byť schopní efektívne ochrániť naše územie, naše hranice a predovšetkým našich občanov. A to sa rozhodne nedá vtedy, keď k nám môžu cudzinci nelegálne chodiť ako na klavír bez toho, aby im hrozil skutočný trest, ktorý by ich od takéhoto správania dostatočne odradil. Veď sa len pozrime na to, ako to vyzerá u nás teraz. Ktokoľvek, skutočne ktokoľvek, aj ten najnebezpečnejší migrant, ktorý nás môže jedného dňa znásilniť a zavraždiť desiatky našich žien, či spácha ten najohavnejší teroristický čin, môže beztrestne prekročiť naše hranice a jediné, čo mu hrozí, ak ho chytia, je smiešna pokuta, zadržanie a následne administratívne vyhostenie. Takýto migrant sa po administratívnom vyhostení môže kedykoľvek vrátiť na Slovensko, a to nie raz, ale koľkokrát sa mu bude chcieť, pretože mu za to nehrozí žiaden reálny trest. Aký zmysel má potom hovoriť o ochrane našich hraníc a našich občanov, aký zmysel to má, keď štát nie je schopný či ochotný potrestať tých, čo tieto hranice ilegálne prekračujú. Náš trestný zákon na jednej strane toleruje narušovanie našich hraníc, ak sa deje nenásilnou formou a pre takéto prípady nepozná žiaden trest, no na druhej strane prísne trestá ľudí za verejne povedané slová, za verejne vyslovené myšlienky, ktoré nejaký zaplatený znalec označí za extrémistické. Inými slovami, hovoriť pre vládu a tento vládny systém nepohodlnú pravdu je z pohľadu trestného zákona horšie ako invázia cudzincov na naše územie. Vezmime si v tomto príklad z iných štátov, napríklad z Maďarska, ale môžme si zobrať, ako hovoril kolega Mazurek, príklad aj z Izraela, ktorý tak veľmi uznávate, dokonca do takej miery, že zaňho oprávnenú kritiku tu v parlamente našich poslancov pokutujete. v V takom Izraeli, páni, prišli nedávno s myšlienkou, ako sa zbaviť nelegálnych migrantov, v prípade tohto štátu prevažne z Afriky. Dotyční dostali na výber. Buď dobrovoľne odídu do ľubovoľnej krajiny v Afrike a dostanú za to takpovediac vreckové a letenku, alebo pôjdu rovno sedieť do väzenia. Je to v skutku dobrá myšlienka, samozrejme, až na fakt, že my by sme nikomu za opustenie Slovenska neplatili, lebo neoplývame takým bohatstvom ako Židia, ak by sme im teda zaplatili, iba ak tak policajnú eskortu, ktorá by ich odprevadila rovno za hranice nášho štátu. No je tu ešte jeden aspekt nášho návrhu zákona a to nami navrhované sprísnenie trestov pre pašerákov. Teda pre tých, čo materiálny prospech, pre materiálny prospech napomáhajú invázii ilegálnych imigrantov. A opäť je nemysliteľné, aby v situácii, keď v Európe čelíme jednej z najväčších hrozieb v dejinách, ktorá je o to horšia, že si ju mnohí ľudia ani neuvedomujú, aby sme v takejto situácii trestali pašerákov zásade rovnako ako napríklad tých, čo sa dopustili len toho, že majú doma nejakú štátom zakázanú politickú literatúru alebo verejne vyjadria iný názor na jednu nemenovanú historickú udalosť, o ktorej sa v našej spoločnosti nesmie slobodne diskutovať. My v Ľudovej strane Naše Slovensko sme preto presvedčení, že bez adekvátneho potrestania pašerákov nie je možné skutočne efektívne vyriešiť migračnú krízu. Je nevyhnutné, aby sme sa zamerali na riešenie skutočných problémov našej spoločnosti, a nie na vytváranie imaginárnych nepriateľov a hľadanie hrozby tam, kde neexistuje. Aby sme namiesto potláčania slobody slova a trestania pre vládu nepohodlných názorov pristúpili k prísnemu trestaniu tých, čo na Slovensku neútočia slovami, nech by už boli akékoľvek, ale skutkami, ktoré sú skutočnou a bezprostrednou hrozbou pre nás všetkých. Páni poslanci, Slovenskú republiku sme nezakladali na to, aby ju obsadili cudzinci, Slovenskú republiku sme založili pre nás, a nie pre cudzích. Ich domov je niekde inde. Nie u nás na Slovensku. Tak sa už konečne prestaňme správať ako otrocmi a začnime byť páni vo svojom vlastnom štáte. Ďakujem.